НАРЕДБА ЗА УСЛОВИЯТА И РЕДА ЗА РЕГИСТРАЦИЯ И ИДЕНТИФИКАЦИЯ НА УЧАСТНИЦИТЕ, СЪХРАНЯВАНЕТО НА ДАННИ ЗА ОРГАНИЗИРАНИТЕ ОНЛАЙН ЗАЛАГАНИЯ НА ТЕРИТОРИЯТА НА РЕПУБЛИКА БЪЛГАРИЯ И ЗА ПОДАВАНЕ НА ИНФОРМАЦИЯ ЗА ХАЗАРТНИТЕ ИГРИ КЪМ СЪРВЪР НА НАЦИОНАЛНАТА АГЕНЦИЯ ЗА ПРИХОДИТЕ
Приета с ПМС № 50 от 15.02.2021 г.
В сила от 21.02.2021 г.
Обн. ДВ. бр.14 от 17 Февруари 2021г.
Глава първа.
ОБЩИ ПОЛОЖЕНИЯ
Чл. 1. С тази наредба се определят условията и редът за:
1. регистрация и идентификация на участниците в онлайн залагания в централната компютърна система (ЦКС) на организаторите на хазартни игри;
2. съхраняването на всички данни, свързани с предлагането на онлайн хазартни услуги на територията на Република България, както и осигуряването на дистанционен достъп до тези данни на контролните органи на Националната агенция за приходите (НАП) и Държавна агенция "Национална сигурност" (ДАНС);
3. автоматизирано подаване на информация и онлайн регистрацията на всяка трансакция в системата на НАП за онлайн залаганията, игрите чрез други електронни съобщителни средства и игрите по чл. 55, 57, 59, 60 и 62 от Закона за хазарта (ЗХ);
4. одобряване на системи на организаторите на хазартни игри за автоматизирано подаване на информация към сървър на Националната агенция за приходите.
Глава втора.
РЕГИСТРАЦИЯ И ИДЕНТИФИКАЦИЯ НА УЧАСТНИЦИТЕ В ОНЛАЙН ЗАЛАГАНИЯ
Чл. 2. (1) Централната компютърна система на организаторите на онлайн залагания трябва да има система за регистрация и идентификация на участниците в игрите.
(2) Условие за участие в онлайн залагания е участникът да е регистриран в ЦКС по ал. 1. За онлайн залагания чрез интернет системата следва да идентифицира и регистрира участниците от територията на Република България на база географско локализиране на IP адреса, от който участникът се регистрира. За онлайн залагания чрез електронни съобщителни средства системата следва да идентифицира и регистрира участниците, изпращащи кратки текстови съобщения (SMS) от територията на Република България.
(3) Като участници могат да се регистрират само навършили 18-годишна възраст дееспособни физически лица.
(4) Не се допускат до участие в онлайн залагания уязвимите лица, посочени в чл. 10в, ал. 2, т. 1 и 2 от ЗХ, и лицата по чл. 10в, ал. 3 от ЗХ, вписани в регистъра по чл. 10г от ЗХ.
(5) Организаторите на хазартни игри обработват лични данни при спазване на изискванията на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (ОВ, L 119 от 4 май 2016 г.) и на Закона за защита на личните данни.
Чл. 3. (1) Организаторите задължително трябва да получат и съхранят в ЦКС следната информация относно идентификацията на лице, което желае да се регистрира като участник в онлайн залагания:
1. гражданство на лицето;
2. имена по документ за самоличност;
3. идентификационен номер на лицето, който може да бъде единен граждански номер (ЕГН), личен номер на чужденец (ЛНЧ), личен номер (ЛН), служебен номер от регистъра (сл. номер на НАП), единен идентификационен код на чуждестранно физическо лице (ЕИК на ЧФЛ), личен идентификационен номер или друг номер или данни за идентификация съгласно съответното национално законодателство на лице, което не е български гражданин;
4. за лицата без ЕГН или ЛНЧ/ЛН/сл. номер на НАП/ЕИК на ЧФЛ се изисква и адрес на временно или постоянно пребиваване в Република България или в друга държава, дата на раждане, номер, дата на издаване и издател на документ за самоличност.
(2) При съмнение, че получената вече информация относно идентификацията на участника не е достатъчна или достоверна, организаторите на хазартни игри изискват допълнителни доказателства, включително информация и документи за идентифициране на участника.
Чл. 4. (1) Организаторите извършват регистрация само на лица, предоставили информацията по чл. 3, които не са вписани в регистъра по чл. 10г от ЗХ към датата на регистрация.
(2) Отказът на лице да предостави информацията по чл. 3 дава право на организатора да откаже регистрация на лицето за участие в онлайн залагания.
Чл. 5. Организаторите водят регистър на участниците в игрите, който задължително съдържа:
1. информация за първоначалната регистрация на участника, неговите идентификационни данни, потребителско име, чрез което ще осъществява достъп за участие в игрите, IP адрес или номер на електронното съобщително средство, от които е направена регистрацията за участие;
2. IP адресите или номерата на електронни съобщителни средства, от които участникът е осъществявал достъп за участие в игрите;
3. данни за постъпили рекламации и жалби от участника.
Чл. 6. Идентификацията на участниците по чл. 3 се извършва по ред и начин, посочени в процедура, оповестена на интернет страницата на организатора.
Глава трета.
АВТОМАТИЗИРАНО ПОДАВАНЕ НА ИНФОРМАЦИЯ КЪМ НАП
Чл. 7. Централната компютърна система на организатор на онлайн залагания, ЦКС на организатор на игри чрез други електронни съобщителни средства и ЦКС на организатор на игри по чл. 55, 57, 59, 60 и 62 от ЗХ трябва да осигурява автоматизирано подаване към сървър на НАП на информацията, посочена в чл. 8 и 9.
Чл. 8. Централната компютърна система на организатор на онлайн залагания и ЦКС на организатор на игри чрез други електронни съобщителни средства съхранява и изпраща към сървър на НАП следните данни:
1. регистрационни данни за организатора на хазартни игри - подават се съгласно приложение № 1 преди започване на дейността и в 7-дневен срок след промяна или прекратяване на лиценза;
2. регистрационни данни за участниците в онлайн залагания - подават се съгласно приложение № 2 непосредствено след първоначална регистрация на участника и след всяка промяна в регистрираните данни;
3. данни за всяко приключило събитие - подават се по участници съгласно приложение № 3 непосредствено след приключване на събитието;
4. данни съгласно приложение № 4 за неприключилите събития (активни игри) към края на отчетния период по чл. 30, ал. 8 от ЗХ; данните се подават в срок до 3 дни след изтичане на отчетния период;
5. при поискване - данни за неприключилите събития (активни игри) към момента на поискване съгласно приложение № 5.
Чл. 9. Централната компютърна система на организатор на хазартни игри по чл. 55, 57, 59, 60 и 62 от ЗХ изпраща към сървър на НАП следната информация:
1. регистрационни данни за организатора на хазартни игри - подават се след издаване на удостоверение по чл. 34 от ЗХ, след промяна или прекратяване на лиценза съгласно приложение № 6;
2. данни за всяко приключило събитие - съгласно приложение № 7;
3. данни за закупените/внесените удостоверителни знаци за участие (за игрите, за които това се изисква) - подават се в деня на закупуването/вноса на удостоверителните знаци съгласно приложение № 8;
4. данни за неприключилите събития (активни игри) към края на отчетния период по чл. 30, ал. 8 от ЗХ; данните се подават съгласно приложение № 4 в срок до 3 дни след изтичане на отчетния период;
5. при поискване - данни за неприключилите събития (активни игри) към момента на поискване съгласно приложение № 5.
Чл. 10. При подаване на информация по чл. 8 и 9 организаторите задължително използват кодовете, посочени в приложение № 9.
Чл. 11. (1) Данните по чл. 8 и 9 се предават онлайн към сървър на НАП като XML съобщение във формат и структура съгласно описанията в приложения № 1, 2, 3, 5, 6, 7, 8 и 9.
(2) От сървъра на НАП към ЦКС на организатора се връща съобщение-потвърждение за всяко получено XML съобщение, както и статус на операцията съгласно описанията в приложения № 1, 2, 3, 5, 6, 7, 8 и 9.
(3) При неполучаване на потвърждение от сървъра на НАП или при получаване на потвърждение със статус на операцията, различен от "успешна", системата на организатора на хазартни игри изпраща съобщението отново с валидни данни през 30 минути до получаване на потвърждение за успешно приемане.
(4) При поискване от НАП данните по чл. 8 и 9 се предоставят от организатора на хазартни игри във формат xlsx или csv.
Чл. 12. Подаването на информация към сървъра на НАП се извършва по наети от организаторите на хазартни игри линии или чрез друг комуникационен канал, които осигуряват непрекъсната 24-часова 7-дневна свързаност между съответния организатор на хазартни игри и сървъра на НАП.
Чл. 13. Организаторите на онлайн залагания, на игри чрез други електронни съобщителни средства и на игри по чл. 55, 57, 59, 60 и 62 от ЗХ отговарят за верността и пълнотата на данните по чл. 8 и 9.
Чл. 14. Централната компютърна система на организатор на онлайн залагания, ЦКС на организатор на игри чрез други електронни съобщителни средства и ЦКС на организатор на игри по чл. 55, 57, 59, 60 и 62 от ЗХ съхранява всички изпратени към сървъра на НАП XML съобщения в оригиналния им вид и получените от сървъра на НАП съобщения-потвърждения, както и информация за времето и статуса на осъществената комуникация със сървъра на НАП в срока по чл. 6, ал. 4 от ЗХ.
Глава четвърта.
СЪХРАНЯВАНЕ НА ДАННИТЕ И ДИСТАНЦИОНЕН ДОСТЪП НА НАП И ДАНС ДО КОНТРОЛНИЯ ЛОКАЛЕН СЪРВЪР
Чл. 15. (1) Организаторите на онлайн залагания трябва да осигурят съхраняването на всички данни, свързани с осъществяването на хазартна дейност на територията на Република България, на оборудване за съхранение на данни (контролен локален сървър), разположен на територията на Република България. В случаите, когато ЦКС на организатора се намира на територията на Република България, тя може да изпълнява и функциите на контролен локален сървър.
(2) На контролния локален сървър се съхраняват данните за всички игрални сесии на участниците от територията на Република България, включително данни за идентификацията и регистрацията им, както и техните индивидуални игрални сметки, финансови преводи, извършени залози и изплатени печалби. Данните са напълно идентични с тези в ЦКС на организаторите на онлайн залагания.
(3) Организаторите осигуряват непрекъснат дистанционен достъп до данните на контролния локален сървър на контролните органи на НАП и ДАНС чрез приложение за генериране на справки и експорт от базата данни във формат xlsx или csv. Достъпът се осъществява чрез криптирана интернет връзка.
(4) В случаите по ал. 3 софтуерът на контролния локален сървър трябва да съхранява информация за точните дата, час и вид на извършените действия. При поискване от НАП и ДАНС организаторът предоставя информация за осъществения от контролните им органи достъп и параметрите на генерираните/експортираните данни.
Чл. 16. При възникване на хардуерни или софтуерни дефекти на контролния локален сървър максималният допустим период, в който НАП и ДАНС нямат достъп до съхраняваните на него данни, е не повече от 6 часа общо на месец. Организаторите носят отговорност за съхраняване на данните в тези периоди, както и за съхраняването на данните в случаите, когато контролният локален сървър на организатора е недостъпен или не функционира. Събраните в такива периоди данни трябва да бъдат съхранени в контролния локален сървър след възстановяване на функционалността.
Чл. 17. Организаторите трябва да съхраняват данните на контролния локален сървър във вида, в който са създадени, в срока по чл. 6, ал. 4 от ЗХ.
Чл. 18. При поискване и за целите на текущия контрол, осъществяван от НАП, организаторите са длъжни да предоставят конкретни данни от контролния локален сървър на електронен носител в срок до пет работни дни от датата на връчване на искането.
Чл. 19. (1) Данните в контролния локален сървър трябва да бъдат отделени логически и безопасно от всякакви други данни.
(2) Организаторите трябва да създадат задължително огледално копие на всички данни в контролния локален сървър, които да бъдат физически разделени и съхранени на отделни запаметяващи устройства, които се съхраняват на територията на Република България.
Глава пета.
УСЛОВИЯ И РЕД ЗА ОДОБРЯВАНЕ НА СИСТЕМИ НА ОРГАНИЗАТОРИТЕ НА ХАЗАРТНИ ИГРИ ЗА АВТОМАТИЗИРАНО ПОДАВАНЕ НА ИНФОРМАЦИЯТА КЪМ СЪРВЪР НА НАП
Чл. 20. (1) За одобряване на системите за автоматизирано подаване на информация към сървър на НАП организаторите подават искане до изпълнителния директор на НАП, което задължително съдържа данни за идентификация на искателя и данни за контакт.
(2) Искането по ал. 1 се подава заедно с искането за издаване на лиценз, като към него се прилага документация, доказваща, че ЦКС и контролният локален сървър отговарят на изискванията на тази наредба.
(3) Цялата документация трябва да бъде предоставена на български език и в електронен формат.
(4) Документацията задължително трябва да съдържа описание на функциите на системата по ал. 1, процедурите за поддръжка и описание на съобщенията за грешки.
Чл. 21. (1) Разглеждането на искането и приложените към него документи се извършва в 30-дневен срок от получаването му. Функционалността на системата за подаване на информация към НАП се тества в хода на изграждане на комуникационна свързаност със сървър на НАП, като за целта НАП предоставя на организатора достъп до тестова среда, а организаторът предоставя достъп до потребителския и/или административния интерфейс на системата.
(2) След разглеждане на искането и приложените документи и съобразно резултатите от тестването по ал. 1 се изготвя мотивирано предложение до изпълнителния директор на НАП относно одобряване на системите за автоматизирано подаване на информация към сървър на НАП.
(3) Въз основа на предложението по ал. 2 изпълнителният директор на НАП се произнася с решение. Искателят се уведомява за решението по реда на чл. 27, ал. 1 от ЗХ.
(4) При несъответствие на искането и документите с изискванията на наредбата или ЗХ изпълнителният директор на НАП уведомява искателя по реда на чл. 23, ал. 6 от ЗХ, като определя разумен срок за отстраняване на несъответствията, през който срокът по ал. 1 спира да тече.
(5) Когато искателят представи доказателства за отстраняване на установените несъответствия в определения по ал. 4 срок, срокът по ал. 1 започва да тече отново от датата на представянето им.
(6) Ако при прегледа на представените доказателства се констатира, че несъответствията са отстранени, одобряването се извършва по реда на ал. 2 и 3.
(7) При неизпълнение на задължението по ал. 4 от страна на искателя изпълнителният директор на НАП постановява отказ за одобряване на системите за автоматизирано подаване на информация към сървър на НАП. Искателят се уведомява за отказа по реда на чл. 27, ал. 1 от ЗХ.
(8) Отказът за одобряване на системите за автоматизирано подаване на информация към сървър на НАП може да бъде обжалван по реда на Административнопроцесуалния кодекс.
Чл. 22. При настъпила промяна във функционалността на системите за автоматизирано подаване на информация към сървър на НАП организаторите подават ново искане по реда на чл. 20, като към искането се прилагат актуализираната документация на системата и се посочват причините за промяната.
Допълнителни разпоредби
§ 1. По смисъла на тази наредба:
1. "Активна игра" включва всички направени залози за събитие, което не е приключило в отчетния период - месеца, за който се подава декларацията по чл. 30, ал. 8 от ЗХ.
2. "Събитие" е част от хазартна игра, за което се прави залог, който може да бъде загубен или да бъде получена печалба. При хазартни игри по чл. 55, 57, 59, 60 и 62 от Закона за хазарта събитието започва с първия регистриран залог и приключва с последния регистриран залог. При онлайн залагания събитието започва с първия регистриран залог и приключва с последния регистриран залог.
Преходни и Заключителни разпоредби
§ 2. Наредбата се приема на основание чл. 6, ал. 1, т. 4, чл. 17, ал. 1, т. 7 и ал. 3, т. 6, чл. 47а, чл. 55, ал. 4, чл. 57, ал. 5, чл. 59, ал. 5, чл. 60, ал. 5, чл. 62, ал. 3 и § 1, т. 12 от допълнителната разпоредба от Закона за хазарта.
§ 3. Указания по прилагането на наредбата се издават от изпълнителния директор на НАП.
§ 4. За изградените и функциониращи към влизането в сила на тази наредба системи за автоматизирано подаване на информация към сървър на НАП не се изисква подаване на искане по чл. 20, ал. 1.
§ 5. Организаторите на хазартни игри, притежаващи лиценз и осъществяващи дейност към момента на влизането в сила на тази наредба, привеждат ЦКС към изискванията ѝ в срок до 4 месеца от влизането в сила на наредбата.
§ 6. Наредбата влиза в сила три дни след деня на обнародването ѝ в "Държавен вестник" с изключение на приложения № 3, 4, 5 и 7, които влизат в сила 4 месеца след деня на обнародването ѝ в "Държавен вестник", като дотогава информацията се подава съгласно приложения № 3 и 6 от Наредба № 1 от 2013 г. за реда и начина за идентификация и регистрация на участниците, съхраняването на данни за организираните онлайн залагания на територията на Република България и за подаване на информация за хазартните игри към сървър на Държавната комисия по хазарта и Националната агенция за приходите (загл. изм. и доп., ДВ, бр. 43 от 2014 г.), издадена от министъра на финансите (ДВ, бр. 22 от 2013 г.).
Приложение № 1 към чл. 8, т. 1

1. Данни, които ЦКС на всеки организатор на онлайн залагания подава към сървър на НАП:

Поле | Тип | Пояснение | Задъл-жителен елемент | Контролиране на елемента
ID на организатора, генериран от сървър на НАП | Цифров | Генерира се от сървър на НАП при първа регистрация на лиценз от организатор на хазартни игри | ДА | Задължителен при промяна, прекратяване, възобновяване или добавяне на лиценз

Тип регистрация

Изброим

Номенклатура:
1. Регистрация
2. Промяна
3. Прекратяване
4. Възобновяване
5. Добавяне на лиценз

ДА

-

Вид на промяната

Изброим

Номенклатура:
1. Продължаване на срока на лиценза
2. Промени в търг. регистрация и собствеността
3. Преобразуване
4. Други промени в обстоятелствата

НЕ

Задължителен е само при промяна

Причина за прекратяване на лиценза

Изброим

Номенклатура:
1. Изтичане на срока
2. Окончателно отнемане
3. Прекратяване на ЮЛ/смърт на ФЛ
4. По искане на лицето
5. При издаване на нов лиценз за същата дейност, на същото лице, за същия вид хазартна игра и в същия обект

НЕ

Задължителен е само при прекратяване на лиценза

Държава, в която е регистриран организаторът | Символен | Двубуквен код на държавата по ISO 3166-1 | ДА | Държава - членка на Европейския съюз, или страна по Споразумението за Европейското икономическо пространство или Конфедерация Швейцария
ЕИК/идентификационен номер на организатора | Символен | | ДА |
Наименование на организатора | Символен | | ДА |
Адрес (седалище) | Символен | | ДА |

Вид на лиценза

Изброим

От номенклатура:
1 - за онлайн залагания
2 - за наземни хазартни игри

ДА

Номер на лиценза | Символен | | ДА |

Дата на издаване на лиценза

Дата

ДА

Формат:
YYYY.MM.DD

Дата, до която лицензът е валиден

Дата

ДА

Формат:
YYYY.MM.DD

Вид на хазартната игра, за която е издаден лицензът | Символен | От номенклатура съгласно приложение № 9 | ДА |
Брой игри от съответния вид | Цифров | | ДА | Задължителен в зависимост от вида на хазартната игра, за която е издаден лицензът
Максимален брой едновременни игрални сесии за игри на виртуални игрални автомати или брой едновременни игрални сесии за игри на виртуални игрални маси | Цифров | | ДА | Задължителен, в зависимост от вписаните в удостоверението за издаден лиценз максимален брой едновременни игрални сесии
Сметка (IBAN) на организатора, открита съгласно чл. 6, ал. 1, т. 3 от ЗХ | Символен | | ДА |
Дата на генериране на съобщението | Дата | | ДА | Формат 2010-02-16T16:47:31

2. Съобщение-потвърждение, изпращано от сървър на НАП, за получени данни при регистрация, промяна на данните или дерегистрация на организатор на онлайн залагания:

Тип

Пояснение

Задъл-жителен
елемент

Контрол

Вид потвърждение

Изброим

1 - Регистрация на организатор
2 - Добавяне на лиценз
3 - Регистрация на участник
4 - Данни за игра
5 - Отговор на искане
6 - Данни - удостоверителни знаци за участие
7 - Данни за неприключили игри

Статус на операцията

Изброим

0 - успешна
1 - грешка при валидация
2 - организаторът вече е регистриран
3 - лицензът е вече регистриран

Регистрационен ID от сървър на НАП | Цифров | | | Генериран от сървър на НАП при успешна първоначална регистрация
ЕИК/идентификационен номер на организатора | Символен | | ДА |
Наименование на организатора | Символен | | ДА |

Вид на лиценза

Изброим

От номенклатура:
1 - онлайн залагания
2 - за наземни хазартни игри

ДА

Номер на лиценза | Символен | | ДА |

Дата на издаване на лиценза

Дата

ДА

Формат:
YYYY.MM.DD

Дата, до която лицензът е валиден

ДА

Формат:
YYYY.MM.DD

Вид на хазартната игра, за която е издаден лицензът | Символен | От номенклатурата по приложение № 9 | ДА |
Брой игри от съответния вид | Цифров | | ДА |
Максимален брой едновременни игрални сесии за игри на виртуални игрални автомати или брой едновременни игрални сесии за игри на виртуални игрални маси | Цифров | | НЕ |
Дата на приемане | Дата | | | Формат 2010-02-16T16:47:31
Забележка | Символен | | НЕ | Допълнителна информация при необходимост и/или пояснение за вида на грешката при неуспешна операция

Приложение № 2 към чл. 8, т. 2

1. Данни, които ЦКС на организатор на онлайн залагания подава в онлайн режим към сървър на НАП при първоначална регистрация или при промяна на регистрационните данни на всеки участник в онлайн залагания:

Поле | Тип | Пояснение | Задъл-жителен елемент | Контрол
ID на организатора, генериран от сървър на НАП | Цифров | | ДА |

Тип на регистрацията на участника

Изброим

Номенклатура:
1. Първоначална регистрация
2. Промяна
3. Прекратяване

ДА

Гражданство на участника | Символен | Двубуквен код на държавата съгласно ISO 3166-1 | ДА |
Име на участника | Символен | | ДА |
Презиме | Символен | | НЕ |
Фамилия | Символен | | ДА |

Тип на идентификатора на участника

Изброим

Номенклатура:
1. ЕГН
2. ЛНЧ/ЛН
3. Личен идентификационен номер
4. Друг

ДА

Идентификатор на участника | Символен | | ДА |
Регистрационен ID на участника | Цифров | Генерира се от сървър на НАП при успешна първоначална регистрация на участника | ДА | Задължително се подава при промяна или прекратяване

IP адрес на участника при онлайн залагания, MSISDN - номер на участника при игри чрез електронни съобщителни средства

Символен

IP адрес (MSISDN) на участника, от който е извършена регистрацията

ДА

Формат за IP адрес: IPv4 или IPv6;
Формат за MSISDN -
Символен

Дата на раждане на участника

Дата

ДА

Само по чл. 3, ал. 1, т. 4
Формат:
YYYY.MM.DD

Постоянен адрес на участника - код на населено място

Изброим

Номенклатура съгласно
ЕКАТТЕ

НЕ

Постоянен адрес:
Наименование на населено място, улица/квартал; номер/блок

Символен

ДА

Само по чл. 3, ал. 1, т. 4

Настоящ адрес на участника - код на населеното място

Изброим

Номенклатура съгласно
ЕКАТТЕ

НЕ

Настоящ адрес:
Наименование на населено място, улица/квартал; номер/блок

Символен

ДА

Само по чл. 3, ал. 1, т. 4.
Не е задължителен, когато настоящият адрес съвпада с постоянния

Документ за самоличност - вид

Изброим

Номенклатура:
1. Лична карта
2. Паспорт
3. Друг

ДА

Само по чл. 3, ал. 1, т. 4

Документ за самоличност - номер | Символен | | ДА | Само по чл. 3, ал. 1, т. 4
Документ за самоличност - дата на издаване | Дата | | ДА | Само по чл. 3, ал. 1, т. 4

Документ за самоличност - издател

Символен

НЕ

Само по чл. 3, ал. 1, т. 4.
Задължителен при вид на документа - 1 и 2

Документ за самоличност - държава, в която е издаден | Изброим | Номенклатура с двубуквени кодове на държавите | ДА | Само по чл. 3, ал. 1, т. 4
Банкова сметка № (или IBAN или № на сметка, име на банка, държава) | Символен | | НЕ | Задължителен при "Тип регистрация" - "Промяна", която се подава при наличие на подлежаща на изплащане печалба на участника по сметка, различна от вече регистрирана такава
Дата на генериране на съобщението | Дата | | ДА | Формат 2010-02-16T16:47:31

2. Съобщение-потвърждение, изпращано от сървър на НАП, за получени данни за регистрация или промяна на регистрационните данни на участник в хазартна игра

| Тип | Пояснение | Задъл-жителен елемент | Контрол
ID на организатора, генериран от сървър на НАП | Цифров | | ДА |

Вид потвърждение

Изброим

1 - Регистрация на организатор
2 - Добавяне на лиценз
3 - Регистрация на участник
4 - Данни за игра
5 - Отговор на искане
6 - Данни - удостоверителни знаци за участие
7 - Данни за неприключили игри

Статус на операцията

Изброим

0 - успешно
1 - грешка при валидация
2 - участникът вече е регистриран

Регистрационен ID на участника | Цифров | | | Генериран от сървър на НАП при успешна първоначална регистрация на участника
Дата на приемане | Дата | | | Формат 2010-02-16T16:47:31
Забележка | Символен | | НЕ | Допълнителна информация при необходимост и/или пояснение за вида на грешката при неуспешна операция

Приложение № 3 към чл. 8, т. 3

(В сила от 18.06.2021 г.)

1. Данни, които ЦКС на организатор на онлайн залагания подава към сървър на НАП, за всяко приключило събитие непосредствено след приключването му:

| Тип | Пояснение | Задъл-жителен елемент | Контрол
ID на организатора, генериран от сървър на НАП | Цифров | | ДА |
Вид на хазартната игра | Изброим | От номенклатура съгласно приложение № 4 | ДА |
ID на събитието, генериран от ЦКС на организатора | Цифров | Уникален пореден номер на всяка игра (започва от "1"), който трябва да се генерира от ЦКС на организатора | ДА |
Начало на събитието | Дата | | | Формат 2010-02-16T16:47:31
Край на събитието | Дата | | | Формат 2010-02-16T16:47:31
Брой участници | Цифров | | ДА |
Сума на залозите | Цифров | | ДА | Сумата трябва да е равна на сумата от залозите на отделните участници
Сума на събраните такси и комисиони за участие | | | | Задължително за игрите, за които ОХИ събира такса/комисиона от участниците
Сума на печалбите | Цифров | | ДА | Сумата трябва да е равна на сумата от печалбите на отделните участници
Регистрационен ID на участник № 1 | Цифров | | ДА | Подава се ID на участника, генериран при първоначалната му регистрация
IP адрес на участник № 1 | Символен | IP адрес, от който участникът играе | | Формат: IPv4 или IPv6
Залог на участник № 1 | Цифров | | ДА |
Дата и час на залога от участник № 1 | Дата | | | Формат 2010-02-16 T 16:47:31
Платена такса/комисиона от участник № 1 | Цифров | | |
Печалба на участник № 1 | Цифров | | ДА |
Регистрационен ID на участник № 2 | Цифров | | ДА |
IP адрес на участник № 2 | Символен | IP адрес, от който участникът играе | | Формат: IPv4 или IPv6
Залог на участник № 2 | Цифров | | ДА |
Дата и час на залога от участник № 2 | Дата | | | Формат 2010-02-16 T 16:47:31
Платена такса/комисиона от участник № 2 | Цифров | | |
Печалба на участник № 2 | Цифров | | ДА |
.................... | | | |
Регистрационен ID на участник № N | Цифров | | ДА |
IP адрес на участник № N | Символен | IP адрес, от който участникът играе | | Формат: IPv4 или IPv6
Залог на участник № N | Цифров | | ДА |
Дата и час на залога от участник № N | Дата | | | Формат 2010-02-16T 16:47:31
Платена такса/комисиона от участник № N | Цифров | | |
Печалба на участник № N | Цифров | | ДА |
Дата и час на генериране на съобщението | Дата | | ДА | Формат 2010-02-16 T 16:47:31

2. Съобщение-потвърждение, изпращано от сървър на НАП, за получени данни за всяко събитие

| Тип | Пояснение | Задъл-жителен елемент | Контрол

Вид потвърждение

Изброим

1 - Регистрация на организатор
2 - Добавяне на лиценз
3 - Регистрация на участник
4 - Данни за игра
5 - Отговор на искане
6 - Данни - удостоверителни знаци за участие
7 - Данни за неприключили игри

Статус на операцията

Изброим

0 - успешна
1 - грешка при валидация

ДА

ID на организатора | Цифров | | ДА |
ID на играта | Цифров | | ДА |
Дата и час на приемане | Дата | | ДА | Формат 2010-02-16T16:47:31
Забележка | Символен | | НЕ | Допълнителна информация при необходимост и/или пояснение за вида на грешката при неуспешна операция

Приложение № 4 към чл. 8, т. 4 и чл. 9, т. 4

(В сила от 18.06.2021 г.)

1. Данни, подавани от организаторите на хазартни игри за неприключилите събития (активни игри) към края на отчетния период по чл. 30, ал. 8 от ЗХ

| Тип | Пояснение | Задъл-жителен елемент | Контрол
ID на организатора | Цифров | | ДА |
Вид на хазартната игра | Изброим | От номенклатура съгласно приложение № 9 | |
Брой на активните игри | Цифров | | | Броят на активните игри следва да е равен на сбора от отделните игри, информация за които се подава по уникален ID
ID на активна игра 1 | Цифров | Уникален пореден номер на играта, генериран от ЦКС на организатора | |

Начало на игра 1 -
дата и час

Дата

Формат 2010-02-16T16:47:31

Дата, към която се подава игра 1 | Дата и час | Попълва се последната дата от отчетния период, за която се подава информация за игра 1 към НАП | | Формат 2010-02-16T16:47:31
Размер на залога за игра 1 | Цифров | | |
Размер на събраните такси/комисиони от участниците | Цифров | | |
Брой на участниците за игра 1 | Цифров | Брой едновременни игрални сесии за игри на виртуални игрални автомати или брой едновременни игрални сесии за игри на виртуални игрални маси или брой залагания при залагания в/у резултати от спортни състезания или случайни събития и факти | НЕ |
ID на активна игра 2 | Цифров | Уникален пореден номер на играта, генериран от ЦКС на организатора | |
Начало на игра 2 - дата и час | Дата | | | Формат 2010-02-16T16:47:31
Дата, към която се подава игра 2 | Дата и час | Попълва се последната дата от отчетния период, за която се подава информация за игра 2 към НАП | | Формат 2010-02-16T16:47:31
Размер на залога за игра 2 | Цифров | | |
Размер на събраните такси/комисиони от участниците | Цифров | | |
Брой на участниците за игра 2 | Цифров | | НЕ |
....... | | | |
ID на активна игра N | Цифров | Уникален пореден номер на играта, генериран от ЦКС на организатора | |
Начало на игра N -дата и час | Дата | | | Формат 2010-02-16T16:47:31
Дата, към която се подава игра N | Дата и час | Попълва се последната дата от отчетния период, за която се подава информация за игра N към НАП | | Формат 2010-02-16T16:47:31
Размер на залога за игра N | Цифров | | |
Размер на събраните такси/комисиони от участниците | Цифров | | |
Брой на участниците за игра N | Цифров | | НЕ |
Дата и час на генериране на съобщението | Дата | | ДА | Формат 2010-02-16T16:47:31

Тип

Пояснение

Задъл-жителен
елемент

Контрол

Вид потвърждение

Изброим

1 - Регистрация на организатор
2 - Добавяне на лиценз
3 - Регистрация на участник
4 - Данни за игра
5 - Отговор на искане
6 - Данни, удостоверителни знаци за участие
7 - Данни за неприключили игри

Статус на операцията

Изброим

0 - успешна
1 - грешка при валидация

ДА

ID на организатора | Цифров | | ДА |
Вид на хазартната игра | Изброим | От номенклатура съгласно приложение № 9 | ДА |
ID на играта, генериран от ЦКС на организатора (игра 1, игра 2, игра N) | Цифров | | ДА |
Дата и час на приемане | Дата | | ДА | Формат 2010-02-16T16:47:31
Забележка | Символен | | НЕ | Допълнителна информация при необходимост и/или пояснение за вида на грешката при неуспешна операция

Приложение № 5 към чл. 8, т. 5 и чл. 9, т. 5

(В сила от 18.06.2021 г.)

1. Информация при поискване
1.1. В произволен момент НАП и ДАНС могат да подадат към контролния локален сървър на организатора съобщение със следната структура, с което да се изиска информация за активните игри към момента:

Тип

Пояснение

Задъл-
жителен
елемент

Контрол

ID на организатора | Цифров | | ДА |
ID на искането за информация | Цифров | Генерира се от НАП и ДАНС | | Трябва да бъде посочен при отговора, който организаторът ще изпрати
Забележка | Символен | | НЕ | Допълнителна информация при необходимост

1.2. Подаване на информация от организатора
В отговор на полученото съобщение по т. 1.1 организаторът подава информация за активните към момента игри в следната структура:

Тип

Пояснение

Задъл-
жителен
елемент

Контрол

ID на организатора | Цифров | | ДА |
ID на искането за информация | Цифров | | ДА | Трябва да бъде посочен генерираният от НАП и ДАНС ID на искането за информация по т. 4.1
Вид на хазартната игра | Изброим | От номенклатура съгласно приложение № 9 | |
Брой на активните игри | Брой на активните (неприключилите) игри в момента на подаването | | | Броят на активните игри следва да е равен на сбора от отделните игри, информация за които се подава по уникален ID
ID на активна игра 1 | Цифров | Уникален пореден номер на играта, генериран от ЦКС на организатора | |
Начало на игра 1 -дата и час | Дата | | | Формат 2010-02-16T16:47:31
Дата, към която се подава игра 1 | Дата | Попълва се датата, към която към НАП се подава информация за игра 1 | | Формат 2010-02-16T16:47:31
Размер на залога за игра 1 | Цифров | | |
Размер на събраните такси/комисиони от участниците | Цифров | | |
Брой на участниците за игра 1 | Цифров | Брой едновременни игрални сесии за игри на виртуални игрални автомати или брой едновременни игрални сесии за игри на виртуални игрални маси, или брой залагания при залагания върху резултати от спортни състезания или случайни събития и факти | НЕ |
ID на активна игра 2 | Цифров | Уникален пореден номер на играта, генериран от ЦКС на организатора | |
Начало на игра 2 - дата и час | Дата | | | Формат 2010-02-16T16:47:31
Дата, към която се подава игра 2 | Дата | Попълва се датата, към която към НАП се подава информация за игра 2 | | Формат 2010-02-16T16:47:31
Размер на залога за игра 2 | Цифров | | |
Размер на събраните такси/комисиони от участниците | Цифров | | |
Брой на участниците за игра 2 | Цифров | | НЕ |
....... | | | |
ID на активна игра N | Цифров | Уникален пореден номер на играта, генериран от ЦКС на организатора | |
Начало на игра N - дата и час | Дата | | | Формат 2010-02-16T16:47:31
Дата, към която се подава игра N | Дата | Попълва се датата, към която към НАП се подава информация за игра N | | Формат 2010-02-16T16:47:31
Размер на залога за игра N | Цифров | | |
Размер на събраните такси/комисиони от участниците | Цифров | | |
Брой на участниците за игра N | Цифров | | НЕ |
Дата и час на генериране на съобщението | Дата | | ДА | Формат 2010-02-16T16:47:31
2. Съобщение-потвърждение, изпращано от НАП и ДАНС, за получена изискана информация

Тип

Пояснение

Задъл-
жителен елемент

Контрол

Вид потвърждение

Изброим

1 - Регистрация на организатор
2 - Добавяне на лиценз
3 - Регистрация на участник
4 - Данни за игра
5 - Отговор на искане
6 - Данни, удостоверителни знаци за участие
7 - Данни за неприключили игри

Статус на операцията

Изброим

0 - успешна
1 - грешка при валидация

ДА

ID на организатора | Цифров | Генериран от НАП и ДАНС при успешна първоначална регистрация на организатора | ДА |
ID на искането за информация | Цифров | | ДА |
Дата и час на приемане | Дата | | ДА | Формат 2010-02-16T16:47:31
Забележка | Символен | | НЕ | Допълнителна информация при необходимост и/или пояснение за вида на грешката при неуспешна операция
 
Приложение № 6 към чл. 9, т. 1

1. Данни, които ЦКС на организатор на хазартни игри по чл. 55, 57, 59, 60 и 62 от ЗХ подава към сървър на НАП

Поле

Тип

Пояснение

Задъл-
жителен
елемент

Контролиране
на елемента

ID на организатора, генериран от сървър на НАП | Цифров | Генерира се от сървър на НАП при първа регистрация на лиценз от организатор на хазартни игри | ДА | Задължителен при промяна, прекратяване или възобновяване на лиценза

Тип регистрация

Изброим

Номенклатура:
1. Първоначална регистрация
2. Промяна
3. Прекратяване
4. Възобновяване

ДА

Вид на промяната

Изброим

Номенклатура
1. Продължаване на срока
2. Промени в търг. регистрация и собствеността
3. Преобразуване
4. Други промени в обстоятелствата

НЕ

Задължителен е само при промяна

Поле

Тип

Пояснение

Задъл-
жителен
елемент

Контролиране
на елемента

Причина за прекратяване

Изброим

Номенклатура:
1. Изтичане на срока
2. Окончателно отнемане
3. Прекратяване на ЮЛ/смърт на ФЛ
4. По искане на лицето
5. При издаване на нов лиценз за същата дейност на същото лице за същия вид хазартна игра и в същия обект

НЕ

Задължителен е само при прекратяване на лиценза

Държава, в която е регистриран организаторът | Символен | Двубуквен код на държавата съгласно ISO 3166-1 | ДА | Държава - членка на ЕС, или държава от ЕИП, или конфедерация Швейцария
ЕИК/Идентификационен номер на организатора | Символен | | ДА |
Наименование | Символен | | ДА |
Адрес | Символен | | ДА |

Вид на лиценза

Изброим

От номенклатура:
1 - за онлайн залагания
2 - за наземни хазартни игри

ДА

Номер на лиценза | Символен | | ДА |

Дата на издаване на лиценза

Дата

ДА

Формат:
YYYY.MM.DD

Дата, до която лицензът е валиден

Дата

ДА

Формат:
YYYY.MM.DD

Вид на играта, за която е издаден лицензът | Изброим | От номенклатура съгласно приложение № 9 | ДА |

Дата на стартиране на дейността

Дата

ДА

Формат:
YYYY.MM.DD

Адрес на обекта | Символен | | ДА |
Дата и час на генериране на съобщението | Дата | | ДА | Формат 2010-02-16T16:47:31
2. Съобщение-потвърждение, изпращано от сървър на НАП, за получени данни при регистрация, промяна на данните или дерегистрация на организатор

Тип

Пояснение

Задъл-
жителен
елемент

Контрол

Вид потвърждение

Изброим

1 - Регистрация на организатор
2 - Добавяне на лиценз
3 - Регистрация на участник
4 - Данни за игра
5 - Отговор на искане
6 - Данни, удостоверителни знаци за участие
7 - Данни за неприключили игри

ДА

Статус на операцията

Изброим

0 - успешна
1 - грешка при валидация
2 - организаторът вече е регистриран

ДА

Регистрационен ID от сървър на НАП | Цифров | | ДА | Генерира се от сървър на НАП при успешна първоначална регистрация

Тип

Пояснение

Задъл-
жителен
елемент

Контрол

ЕИК/Идентификационен номер на организатора | Символен | | ДА |
Наименование | Символен | | ДА |

Вид на лиценза

Изброим

От номенклатура:
1 - за онлайн залагания
2 - за наземни хазартни игри

ДА

Номер на лиценза | Символен | | ДА |

Дата на издаване на лиценза

Дата

ДА

Формат:
YYYY.MM.DD

Дата, до която лицензът е валиден

Дата

ДА

Формат:
YYYY.MM.DD

Вид на играта, за която е издаден лицензът | Изброим | От номенклатура съгласно приложение № 9 | ДА |

Дата на стартиране на дейността

Дата

ДА

Формат:
YYYY.MM.DD

Адрес на обекта | Символен | | ДА |
Дата и час на приемане | Дата | | ДА | Формат 2010-02-16T16:47:31
Забележка | Символен | | НЕ | Допълнителна информация при необходимост и/или пояснение за вида на грешката при неуспешна операция

Приложение № 7 към чл. 9, т. 2

(В сила от 18.06.2021 г.)

1. Данни, които ЦКС на организатор на хазартни игри по чл. 55, 57, 59, 60 и 62 от ЗХ подава към сървър на НАП за всяко приключило събитие

Тип

Пояснение

Задъл-
жителен
елемент

Контрол

ID на организатора, генериран от сървър на НАП | Цифров | | ДА |
Вид на хазартната игра | Изброим | От номенклатура съгласно приложение № 9 | ДА |
ID на играта, генериран от ЦКС на организатора | Цифров | Уникален пореден номер на всяка игра (започва от "1"), който трябва да се генерира от ЦКС на ОХИР | ДА |
Начало на събитието | Дата | | | Формат 2010-02-16T16:47:31
Край на събитието | Дата | | | Формат 2010-02-16T16:47:31
Диапазон на серийните номера на билети, фишове, талони или други удостоверителни знаци за участие (от № - до №) | Символен | | ДА | ДА
Брой участници | Цифров | | ДА |
Сума на залозите, направени от участниците | Цифров | | ДА |
Сума на събраните такси и комисиони за участие за играта | Цифров | | | Задължително за игрите, за които ОХИ събира такси и комисиони
Сума на печалбите, подлежащи на изплащане на участниците | Цифров | | ДА |
Дата и час на генериране на съобщението | Дата | | ДА | Формат 2010-02-16T16:47:31
2. Съобщение-потвърждение, изпращано от сървър на НАП, за получени данни за всяко приключило събитие

Тип

Пояснение

Задъл-
жителен елемент

Контрол

Вид потвърждение

Изброим

1 - Регистрация на организатор
2 - Добавяне на лиценз
3 - Регистрация на участник
4 - Данни за игра
5 - Отговор на искане
6 - Данни, удостоверителни знаци за участие
7 - Данни за неприключили игри

Статус на операцията

Изброим

0 - успешна
1 - грешка при валидация

ДА

ID на организатора | Цифров | | ДА |
Вид на хазартната игра | Изброим | От номенклатура съгласно приложение № 9 | ДА |
ID на играта, генериран от ЦКС на организатора | Цифров | | ДА |
Дата и час на приемане | Дата | | ДА | Формат 2010-02-16T16:47:31
Забележка | Символен | | НЕ | Допълнителна информация при необходимост и/или пояснение за вида на грешката при неуспешна операция

Приложение № 8 към чл. 9, т. 3

1. Данни, подавани от организаторите на хазартни игри, за закупените/внесените удостоверителни знаци за участие (от № - до №). Подаването се извършва от организатора в деня на закупуването/вноса на удостоверителни знаци за участие

Тип

Пояснение

Задъл-
жителен
елемент

Контрол

ID на организатор | Цифров | | ДА |
Вид на хазартната игра | Изброим | От номенклатура съгласно приложение № 9 | ДА |
ID на покупката/вноса на удостоверителни знаци за участие (от № - до №) | Цифров | Уникален пореден номер за всяко придобиване на удостоверителни знаци за участие документи за участие от организатора (започва от "1") | ДА |
Дата на получаване на или осъществяване на вноса удостоверителни знаци за участие (от № - до №) | Дата | | ДА | Формат: YYYY.MM.DD
Брой закупени/внесени удостоверителни знаци за участие (от № - до №) | Цифров | | ДА |
Диапазони на серийните номера на удостоверителни знаци за участие (от № - до №) | Символен | | ДА |
Номинал на залога на удостоверителните знаци за участие | Цифров | | ДА |
Обща сума на номинала на залога на удостоверителните знаци за участие | Цифров | | ДА |
Дата и час на генериране на съобщението | Дата | Формат | ДА | Формат 2010-02-16T16:47:31
2. Съобщение-потвърждение, изпращано от сървър на НАП, за получени данни за закупените/внесените удостоверителни знаци за участие

Тип

Пояснение

Задъл-
жителен
елемент

Контрол

Вид потвърждение

Изброим

1 - Регистрация на организатор
2 - Добавяне на лиценз 3 - Регистрация на участник 4 - Данни за игра
5 - Отговор на искане 6 - Данни, удостоверителни знаци за участие
7 - Данни за неприключили игри

ДА

Статус на операцията

Изброим

0 - успешна
1 - грешка при валидация

ДА

ID на организатора | Цифров | | ДА |
Вид на хазартната игра | Изброим | От номенклатура съгласно приложение № 9 | ДА |
ID на покупката/вноса на билети, фишове, талони или други удостоверителни знаци за участие | Цифров | | ДА |
Дата и час на приемане | | Дата | ДА | Формат 2010-02-16T16:47:31
Забележка | Символен | | НЕ | Допълнителна информация при необходимост и/или пояснение за вида на грешката при неуспешна операция

Приложение № 9 към чл. 10

Списък на видовете игри (номенклатура с код и наименование):

Онлайн залагания

КОД 00010

По чл. от ЗХ (последните две цифри са съответният член от ЗХ)

Наземни

КОД
0020

По чл. от ЗХ (последните две цифри са съответният член от ЗХ)

Лотарийни игри (без томболи и моментни лотарийни игри) | 00101 | 1048 | | |
Тото игри | 00102 | 10155 | тото игри | 00201 | 20155
Лото игри | 00103 | 10255 | лото игри | 00202 | 20255
Бинго | 00104 | 10157 | Бинго | 00203 | 20157
Кено | 00105 | 10257 | Кено | 00204 | 20257
| | | Моментна лотария | 00205 | 20159
Залагания върху резултати от спортни състезания | 00106 | 10160 | залагания върху резултати от спортни състезания | 00206 | 20160
Залагания върху резултати от надбягвания с коне и кучета | 00107 | 10260 | залагания върху резултати от надбягвания с коне и кучета | 00207 | 20260

Залагания върху случайни събития
залагания, свързани с познаване на факти

00108

1062

залагания върху случайни събития
залагания, свързани с познаване на факти

00208

2062

Игри с игрални автомати | 00109 | 1064 | | |
Игри в казино | 00110 | 1071 | | |
• игри на маси | 01101 | 10171 | | |
• игри с игрални автомати в казино | 01102 | 10271 | | |